Diari Oficial de la Generalitat Valenciana


Sumari del DOGV 3117, del 07-11-1997 (1997/11060)

Informació pública de la modificació núm. 13 del PGOU sobre l'àmbit denominat carrers Jardí, Villahermosa, riu Millars, pintor Porcar, pintor Ribera, José Bellido i pintor Camarón.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   3117

Data del DOGV
:   07-11-1997

Secció del DOGV
:   ALTRES ANUNCIS - ORDENAMENT DEL TERRITORI I URBANISME

Número del document
:   1997/11589


Organisme emissor
:   Ajuntament de Benicàssim

Tipus de document
:   Anunci

Informació pública de la modificació núm. 13 del PGOU sobre l'àmbit denominat carrers Jardí, Villahermosa, riu Millars, pintor Porcar, pintor Ribera, José Bellido i pintor Camarón. [97/X11241]
  
Amb data 31 de juliol de 1997, el ple de l'Ajuntament de Benicàssim acordà sotmetre a informació pública el projecte de Modificació Puntual del PGOU nº 13 sobre qualificació de vials públics i el Programa d'Actuació Integrada, amb aprovació inicial del Projecte de Delimitació de la Unitat d'Execució i el Projecte de Reparcel·lació de l'àmbit denominat "carrers Jardí, Villahermosa, riu Millars, pintor Porcar, pintor Ribera, José Bellido i pintor Camarón", del sòl urbà de Benicàssim per a formular les al·legacions durant un termini d'un mes, amb notificació individual als interessats, així com per a la presentació d'alternatives tècniques al Programa en el mateix termini.
  
Aquells propietaris que obtinguen la seua adjudicació en proindivís podran exercir l'opció prevista en l'article 70-D de la LRAU (requeriments recíprocs amb la finalitat d'evitar el proindivís).
  
L'expedient podrà ser examinat al Departament d'Urbanisme de l'Ajuntament de Benicàssim (c/ del metge Segarra, nº 4) i, durant el termini assenyalat, podran presentar-se les al·legacions i les alternatives tècniques.
  
Durant els cinc dies següents al venciment del termini anterior, les persones interessades podran presentar les proposicions juridicoeconòmiques que consideren oportunes en el Registre General d'aquest ajuntament, en plica tancada i amb la documentació que s'indica en els apartats C i D de l'article 32 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
L'acte d'obertura de pliques tindrà lloc a l'Ajuntament, a les 13.00 hores del dia hàbil següent a la conclusió del termini per presentar-les (tret que siga dissabte, que passaria al dilluns següent). Durant els 10 dies següents al de l'obertura de les pliques podran consultar-se i fer-se al·legacions a totes les actuacions de l'expedient.
  
Igualment, es publica aquest edicte per a les persones interessades que siguen desconegudes, s'ignore el lloc de la notificació o, una vegada intentada aquesta, no s'hagués pogut practicar, de conformitat amb allò que disposen els articles 59.4 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cosa que se'ls notifica, i s'adverteix que, durant el mateix termini i les mateixes condicions recollides en el paràgraf anterior d'aquest edicte, poden presentar les al·legacions i alternatives al Programa, al projecte de delimitació de la Unitat d'Execució o al projecte de reparcel·lació.
  
Cosa que es publica perquè en prengueu coneixement, d'acord amb el que disposa l'article 46 i concordants de la Llei 6/94 de la Generalitat Valenciana, Reguladora de l'Activitat Urbanística.